PATVIRTINTA

 Klaipėdos sutrikusio vystymosi kūdikių

 namų direktorės Aušros Nikolajevienės

 2023 m. balandžio 11 d. įsakymu Nr. V-32/3

**KLAIPĖDOS SUTRIKUSIO VYSTYMOSI KŪDIKIŲ NAMŲ**

 **KORUPCIJOS PREVENCIJOS**

**2023–2025 METŲ VEIKSMŲ PLANAS**

1. **BENDROSIOS NUOSTATOS**

1. Klaipėdos sutrikusio vystymosi kūdikių namų korupcijos prevencijos 2023–2025 metų veiksmų planas (toliau – Veiksmų planas) parengtas vadovaujantis:

- Lietuvos Respublikos korupcijos prevencijos įstatymu (toliau – KPĮ);

- Lietuvos Respublikos viešųjų ir privačių interesų derinimo įstatymu;

- Lietuvos Respublikos nacionalinės kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537;

- Korupcijos prevencijos veiksmų planų, jų projektų ir planų įgyvendinimo vertinimo tvarkos aprašu, patvirtintu Lietuvos Respublikos specialiųjų tyrimų tarnybos (toliau – STT) direktoriaus 2021 m. gruodžio 28 d. įsakymu Nr. 2-283;

 - STT parengto Antikorupcinės aplinkos viešajame sektoriuje kūrimo ir įgyvendinimo vadovo nuostatomis.

2. Veiksmų planas skirtas korupcijos prevencijai Klaipėdos sutrikusio vystymosi kūdikių namuose (toliau – Kūdikių namai), užtikrinti.

3. Veiksmų plano tikslas – užtikrinti, kryptingą ir nuoseklią korupcijos prevencijos ir jos kontrolės sistemos funkcionavimą, gerinant esamas ir diegiant naujas (inovatyvias) korupcijos prevencijos priemones, siekiant didinti Kūdikių namų veiklos viešumą ir atvirumą visuomenei, vykdomų procedūrų skaidrumą ir joje dirbančių asmenų atsparumą korupcijai.

4. Veiksmu planas grindžiamas veiklos skaidrumu, viešumu, antikorupciniu švietimu, mokymu ir informavimu.

5. Korupcijos prevencija Kūdikių namuose įgyvendinama vadovaujantis šiais principais:

5.1. **teisėtumo** – korupcijai atsparios aplinkos kūrimo priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų ir užtikrinant asmens teisių ir laisvių apsaugą;

5.2. **visuotinumo** – korupcijos prevencijos subjektais gali būti visi asmenys;

5.3. **sąveikos** – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

5.4. **skaidrumo** – korupcijos prevencijos veikla turi būti vieša ir suprantama, atvira visuomenei.

5.5. **nuolatinumo** – korupcijai atsparios aplinkos kūrimo priemonių veiksmingumas užtikrinamas nuolat tikrinant ir peržiūrint korupcijai atsparios aplinkos kūrimo priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo.

5.6. darbuotojų įtraukimo – į korupcijos prevenciją įtraukiami visi darbuotojai.

6. Vartojamos sąvokos:

6.1. **Korupcija** – piktnaudžiavimas įgaliojimais siekiant naudos sau ar kitam asmeniui viešajame ar privačiame sektoriuje.

6.2. **Korupcijos pasireiškimo tikimybės nustatymas** – procedūra, kuria nustatomi korupcijos rizikos veiksniai viešojo sektoriaus subjekto veikloje.

6.3. **Korupcijos prevencija** – sisteminga veikla, kuria siekiama didinti viešojo ir privataus sektorių subjektų atsparumą korupcijai ir kuri apima korupcijos rizikos veiksnių nustatymą, įvertinimą, šalinimą ir (ar) mažinimą, sudarant bei įgyvendinant korupcijai atsparios aplinkos kūrimo priemonių sistemą.

6.4. **Korupcijos rizika** – tikimybė, kad viešojo ar privataus sektoriaus subjekto veiklos srityje gali pasireikšti korupcija.

6.5. **Korupcijos rizikos analizė** **–** korupcijos rizikos ir jos veiksnių tam tikroje valstybės ar savivaldybės veiklos srityje ar procese, apimančiame vieno ar kelių viešojo sektoriaus subjektų veiklos sritis, nustatymas ir nagrinėjimas antikorupciniu požiūriu.

6.6. **Korupcijos rizikos valdymas** – viešojo sektoriaus subjekto vidaus kontrolės sudedamoji dalis, apimanti korupcijos rizikos veiksnių nustatymą, įvertinimą ir priemonių, kurios mažina korupcijos riziką, parinkimą, jų įgyvendinimą, pasiektų rezultatų vertinimą.

6.7.**Korupcijos rizikos veiksniai** – priežastys, sąlygos, įvykiai, aplinkybės, dėl kurių gali pasireikšti korupcijos rizika.

6.8. **Korupcinio pobūdžio nusikalstamos veikos**:

- kyšininkavimas, prekyba poveikiu, papirkimas, piktnaudžiavimas;

- nusikalstamos veikos, padaromos viešajame sektoriuje arba teikiant administracines ar viešąsias paslaugas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui: neteisėtas teisių į daiktą įregistravimas, tarnybos pareigų neatlikimas, valstybės paslapties atskleidimas, neteisėtas politinių partijų ir politinių kampanijų finansavimas, sukčiavimas, turto pasisavinimas, turto iššvaistymas, komercinės paslapties atskleidimas, nusikalstamu būdu gauto turto legalizavimas, neteisingų duomenų apie pajamas, pelną ar turtą pateikimas, kišimasis į valstybės tarnautojo ar viešojo administravimo funkcijas atliekančio asmens veiklą, tarnybos paslapties atskleidimas, dokumento suklastojimas ar disponavimas suklastotu dokumentu;

- kitos nusikalstamos veikos, kuriomis siekiama kyšio, papirkimo arba nuslėpti ar užmaskuoti kyšininkavimą, prekybą poveikiu ar papirkimą.

6.9. **Korupcinio pobūdžio teisės pažeidimas** – administracinis nusižengimas, darbo pareigų pažeidimas ar tarnybinis nusižengimas, padaromas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui, taip pat korupcinio pobūdžio nusikalstama veika.

7. Kitos veiksmų plane vartojamos sąvokos atitinka Lietuvos Respublikos korupcijos prevencijos įstatyme, Lietuvos Respublikos nacionalinės kovos su korupcija 2015–2025 metų programoje ir kituose teisės aktuose apibrėžtas sąvokas.

8. Veiksmų planas parengtas 3 (trejų) metų laikotarpiui ir jį tvirtina Kūdikių namų direktorius.

1. **APLINKOS ANALIZĖ**

9. Korupcijos pasireiškimo prielaidos:

9.1. **socialinės**: pakantumas korupcijai ir jos toleravimas, visuomeninio pilietiškumo stoka, apimanti darbuotojų požiūrio į korupciją neapibrėžtumą ir prieštaringumą, nesipriešinimą korupcijos apraiškoms bei pasyvumą antikorupcinėje veikloje.

9.2. **ekonominės**: santykinai maži įstaigos darbuotojų atlyginimai, neužtikrinantys oraus pragyvenimo lygio ir skatinantys ieškoti papildomų pajamų, kitokios asmeninės naudos;

9.3. **teisinės prielaidos**, kurios apima teisės aktų netobulumą, dažną jų keitimą ir kolizijas; atsakomybės už padarytus pažeidimus taikymo trūkumą;

10. Kūdikių namuose korupcija galima pasireikšti šiose srityse:

10.1. asmens sveikatos priežiūros paslaugų teikimo srityje;

10.2. socialinių paslaugų teikimo srityje;

10.3. organizuojant ir vykdant viešųjų pirkimų procedūras.

11. Nevykdant veiksmingos ir kryptingos antikorupcinės politikos, gali kilti šios pasekmės:

11.1. sumažėjęs pacientų/klientų atstovų pasitikėjimas Kūdikių namais;

11.2. sumažėjęs veiksmingumas, pablogėjusi teikiamų paslaugų kokybė;

11.3. pablogėjęs tarpusavio bendravimas, atsiradęs nepasitikėjimas, socialinė ir psichologinė įtampa tarp darbuotojų;

11.4. atsiradęs skaidrumo, informatyvumo, atskaitomybės trūkumas administruojant, paskirstant PSDF biudžeto ir kitas lėšas, bei vykdant viešuosius pirkimus.

1. **VEIKSMŲ PLANO TIKSLAI, UŽDAVINIAI IR VERTINIMO KRITERIJAI**

12. Veiksmų plano tikslas – užtikrinti, kryptingą ir nuoseklią korupcijos prevencijos ir jos kontrolės sistemos Kūdikių namuose funkcionavimą, gerinant esamas ir diegiant naujas (inovatyvias) korupcijos prevencijos priemones, siekiant didinti Kūdikių namų veiklos viešumą ir atvirumą visuomenei, vykdomų procedūrų skaidrumą ir joje dirbančių asmenų atsparumą korupcijai.

13. Veiksmų plano uždaviniai:

13.1. užtikrinti korupcijos rizikų, nustatymą ir valdymą bei viešųjų interesų konfliktų valdymą;

13.2. siekti didesnio viešojo sektoriaus valdymo efektyvumo, sprendimų ir procedūrų skaidrumo, viešumo ir atskaitingumo visuomenei;

13.3. didinti Kūdikių namų darbuotojų antikorupcinį sąmoningumą;

13.4. Veiksmų plano įgyvendinimas vertinamas taip, kaip nustatyta veiksmų plano priede.

1. **VEIKSMŲ PLANO ĮGYVENDINIMAS, FINANSAVIMAS, STEBĖSENA, VERTINIMAS, ATSAKOMYBĖ, KONTROLĖ, KEITIMAS, PILDYMAS IR ATNAUJINIMAS**

14. Veiksmų planas įgyvendinamas pagal Veiksmų plano priede pateiktas Veiksmų plano įgyvendinimo priemones.

15. Už Veiksmų plano įgyvendinimą atsakingas Kūdikių namų direktorius.

16. Veiksmų plano įgyvendinimą koordinuoja darbuotojas, atsakingas už korupcijai atsparios aplinkos kūrimą.

17. Veiksmų plano uždavinių, priemonių įgyvendinimo vertinimą, stebėseną, koordinavimą ir Veiksmų plano įgyvendinimo kontrolę vykdo Korupcijos prevencijos komisija.

18. Už konkrečių Veiksmų plano priemonių įgyvendinimą pagal kompetenciją atsako nurodyti vykdytojai.

19. Veiksmų plano įgyvendinimo priemonių vykdytojai pasibaigus metams, ne vėliau kaip iki sausio 20 d., pateikia Savivaldybės administracijos darbuotojui, atsakingam už korupcijai atsparios aplinkos kūrimą, apibendrintą informaciją apie jiems priskirtų Veiksmų plano priemonių įgyvendinimo eigą, pasiektus rezultatus. Informacija skelbiama Kūdikių namų interneto svetainėje.

21. Veiksmų plano veiksmingumo stebėseną, korupcijos rizikos valdymo vertinimą Savivaldybėje atlieka Savivaldybės centralizuota vidaus audito tarnyba.

22. Veiksmų plano įgyvendinimo priemonių vykdytojai, atsižvelgdami į kintančias aplinkybes ir veiksnius, turinčius ar galinčius turėti įtaką Veiksmų plano priemonėms įgyvendinti, teikia Kūdikių namų direktoriui motyvuotus pasiūlymus dėl įgyvendinamų Veiksmų plano priemonių koregavimo ar pakeitimo efektyvesnėmis, detalizuodami jų tikslus, vykdymo procesą ir vertinimo kriterijus.

23. Atsižvelgus į Veiksmų plano įgyvendinimo ataskaitą ar sociologinių tyrimų rezultatus, kitą reikšmingą informaciją, Veiksmų planas ir jo įgyvendinimo priemonės gali būti atnaujinami, tačiau ne vėliau kaip likus 6 mėnesiams iki Veiksmų plano įgyvendinimo pabaigos.

1. **BAIGIAMOSIOS NUOSTATOS**

24. Veiksmų planas skelbiamas Kūdikių namų interneto svetainės [www.kudikeliai.lt](http://www.kudikeliai.lt) skiltyje „Korupcijos prevencija“.

25. Su veiklos planu supažindinami pasirašytinai visi Kūdikių namų darbuotojai.

26. Veiksmų planas keičiamas, naikinamas ar stabdomas jo galiojimas Kūdikių namų direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_